Ранко Шуњић
Ранко Шуњић (Доброселица, 1888— ?) био је поручник, учесник Балканских ратова и Првог светског рата и носилац Карађорђеве звезде са мачевима.

Рођен је 17. августа 1888. године у Доброселици, у породици земљорадника Јеврема и Стане. Основну школу завршио је у родном селу и родном остао до пунолетства. У стални кадар је ступио 1. маја 19111. године, у 3. чету 2. батаљона -{IV}- пешадијског пука и већ наредне године положио Батаљонску школу у Пожеги. Као десетар, водник, каплар, поднаредник и наредник у -{IV}-, -{VII}- и -{XVII}- пешадијском пуку и 15. чети граничне трупе, учествовао у ослободилачким ратовима 1912—1918, као и у побунама Арнаута 1913. и 1920. године.

Током ратова у два наврат је тешко рањен, на Брегалници, 1913. године и Кајмакчалану, 1916. године.

После ослобођења земље, као активни пешадијски поручник обављао је дужности у разним војним јединицама и многим деловима државе, највише на Косову и Македонији. У пензију је отишао 19. јула 1940. године, живео је у својој кући у Ђаковици. Територију Косова морао је напустити почетком Другог светског рата.

Одликовања и споменице 
 Сребрни Орден Карађорђеве звезде са мачевима
 Две златне Медаље за храброст Милош Обилић
 Златна Медаља за војне врлине
 Сребрна медаља за ревносну службу
 Орден југословенске круне
 Споменица за рат са Турском 1912
 Споменица за рат са Бугарском 1913
 Споменица за ослобођење и уједињење
 Албанска споменица
 Француска војничка медаља -{Militer}-

Литература 
 

Рођени 1888.
Чајетинци
Српски војници у Првом светском рату
Солунски борци
Носиоци Карађорђеве звезде
Носиоци Ордена Југословенске круне 
Носиоци Албанске споменице
Носиоци Медаље за храброст Милош Обилић
Културно наслеђе Западне Србије